Ŝin (hebrea alfabeto)

dekstre
dekstre
Ŝin (hebree שין) estas la dudekunua litero de la hebrea alfabeto. Ĝia nombra valoro estas 300.

Origine, la Ŝin verŝajne rilatis al sono, kiu staris inter [ʃ], [θ], kaj [ɕ]. En la hebrea, la simbolo reprezentas la du sonojn [ŝ] ([ʃ] en sistemo IFA) kaj [s]. Punkto dekstre de la litero markas ĝin kiel *ŝin* (שׁ, prononco: ŝ respektive en sistemo IFA ʃ), punkto maldekstre markas ĝin kiel *sin* (שׂ, prononco: senvoĉa s). En Unikodo, la du punktoj havas la kodojn U+05C1 (dekstre por *ŝin*) kaj U+05C2 (maldekstre por *sin*). Ĉi tiuj diakritaj punktoj apartenas al la Tiberia sistemo de interpunkcio kaj tial mankas en nevokaligitaj tekstoj, kiel estas ofte en moderna hebrea. La du sonvaloroj de Ŝin/Sin estas traktataj kiel egalaj en alfabeta ordigo, sed alie kondutas kiel malsamaj konsonantoj: Se vorto havas la prononcon Ŝin aŭ Sin, ĉiuj vortformoj kaj rilataj vortoj havas la saman sonon.

En komputiko, la unikoda signonumero estas U+05E9, kaj en la sistemo HTML, la Hiperteksta Marklingvo, ĝi skribiĝas «&#1513;», do «ש». 

Kategorio:Hebrea alfabeto